Leishenshan-sykehuset

Leishenshan-sykehuset (kinesisk: 雷神山医院, pinyin: Léishénshān Yīyuàn, «Tordengudsykehuset») var et nødsykehus bygd fra 25. januar 2020 i bydistriktet Jiangxia i den kinesiske storbyen Wuhan. Det ble satt i drift den 6. februar 2020. Likesom Huoshenshan-sykehuset (bygd fra 23. januar 2020) ble Leishenshan-sykehuset et spesialsykehus for pasienter som ved koronavirusepidemien 2019/2020 var blitt smittet med koronaviruset SARS-CoV-2. Vedtaket om å bygge sykehuset ble fattet 25. januar 2020 i et møte i Wuhans epidemikontrollsentrum. Verken Huoshenshan- eller Leishenshan-sykehuset har sine navn etter sin beliggenhet, men fra vesener fra kinesisk mytologi. Leishen (雷神) eller Leigong (雷公) er tordenguden. Tordenguden er en straffende og mer fryktet enn tilbedt guddom som straffer skyldige mennesker, men som også kan utdrive onde ånder. 14. april 2020 ble sykehuset «pensjonert» etter å ha behandlet 2 011 pasienter, og de gjenværende pasientene ble overført til andre sykehus. Leishenshan-sykehuset ble stengt 15. april 2020. Utforming Sykehuset var et feltsykehus-basert bygning med et modulært design. Det hadde 32 pasient-soner, hvorav tre av disse var for pasienter med alvorlige symptomer, og to var for pasienter i kritisk tilstand. Referanser Eksterne lenker (en) Leishenshan Hospital – kategori av bilder, video eller lyd på Commons